



Izstrādes vadītāja ziņojums par detālplānojuma nekustamajam īpašumam “Rijnieki”, Ādažos, Ādažu novadā, projekta izstrādi un tālāko virzību

Detālplānojuma izstrāde uzsākta pamatojoties uz Ādažu novada domes 27.02.2025. lēmumu Nr. 66 “Par detālplānojuma izstrādes uzsākšanu nekustamā īpašuma “Rijnieki” zemes vienībā ar kadastra apzīmējumu 80440110733, Ādažos”, ar ko tika uzsākta nekustamā īpašuma “Rijnieki”  (kadastra Nr. 8044 011 0005) zemes vienības bez adreses, ar kadastra apzīmējumu 8044 011 0733, detālplānojuma (turpmāk – Detālplānojums) izstrādāšana, ar mērķi pamatot zemes vienības sadali apbūves gabalos, jauna ceļa posma izveidi.
Par Detālplānojuma izstrādes vadītāju noteikts Ādažu novada vecākais teritorijas plānotājs Miķelis Cinis un Detālplānojumu izstrādā telpiskais plānotājs Viesturs Laiviņš.
Dome 29.01.2026., atbilstoši izvērtēja īpašnieka lūgumu un  pieņēma lēmumu Nr. 17 “Par detālplānojuma nekustamajam īpašumam “Rijnieki”, Ādažos teritorijas robežas precizēšanu”, ar kuru, atbilstoši izstrādātāja grafiskajam pielikumam, tika precizēta detālplānojuma teritorijas robeža, jo atbilstoši īpašnieka attīstības plāniem, nav attīstāma visa zemes vienība, bet gan tikai daļa no šīs zemes vienības.
Detālplānojuma 1. redakcija tika iesniegta izskatīšanai 02.04.2026. (Viestura Laiviņa vēstule, reģistrēta 02.04.2026. ar Nr. ĀNP/1-11-1/26/1999).
Detālplānojuma projektā iekļautais risinājums atbilst spēkā esošajam Ādažu novada teritorijas plānojumam., normatīvo aktu prasībām un atbilst darba uzdevumam. Par institūciju nosacījumu izvirzīto prasību izpildi atzinumus sniedz institūcijas publiskās apspriešanas laikā. Detālplānojuma projektam pievienotajā “Pārskatā par detālplānojuma izstrādes procesu” ir iekļauta informācija par institūciju nosacījumu ņemšanu vērā detālplānojuma projekta izstrādē.

Detālplānojuma projekts ir virzāms lēmuma par nodošanu publiskajai apspriešanai un
institūciju atzinumu saņemšanai pieņemšanai.

